เทศบัญญัติเทศบาลตำบลบางกระสั้นเทศบัญญัติเทศบาลตำบลบางกระสั้นเรื่องกิจการที่เป็นอันตรายต่อสุขภาพพ.ศ.๒๕๕๑[๑] โดยที่เป็นการสมควรตราเทศบัญญัติเทศบาลตำบลบางกระสั้นว่าด้วยกิจการที่เป็นอันตรายสุขภาพ พ.ศ. ๒๕๕๑อาศัยอำนาจตามความในมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ ประกอบมาตรา ๓๒, ๕๔,๕๕ และ ๖๓ แห่งพระราชบัญญัติการสาธารณสุข พ.ศ. ๒๕๓๕เทศบาลตำบลบางกระสั้นได้รับความเห็นชอบจากสภาเทศบาลตำบลบางกระสั้นและโดยอนุมัติของผู้ว่าราชการจังหวัดพระนครศรีอยุธยา จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลบางกระสั้นเรื่อง กิจการที่เป็นอันตรายต่อสุขภาพ พ.ศ. ๒๕๕๑ข้อ ๒เทศบัญญัตินี้ให้ใช้บังคับในเขตเทศบาลตำบลบางกระสั้นนับแต่วันถัดจากวันที่ได้ประกาศไว้โดยเปิดเผยที่สำนักงานเทศบาลตำบลบางกระสั้นแล้วเจ็ดวันข้อ ๓บรรดาเทศบัญญัติ ข้อบัญญัติ กฎข้อบังคับ ระเบียบ หรือคำสั่งอื่นใดในส่วนที่ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลบางกระสั้นเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามบทบัญญัติการสาธารณสุข พ.ศ. ๒๕๓๕ข้อ ๕ให้กิจการดังต่อไปนี้เป็นกิจการที่เป็นอันตรายต่อสุขภาพ ซึ่งกำหนดให้ควบคุมตามมาตรา ๓๒ แห่งพระราชบัญญัติการสาธารณสุขพ.ศ. ๒๕๓๕ และตามประกาศกระทรวงสาธารณสุขที่ ๕/๒๕๓๘ เรื่องกิจการที่เป็นอันตรายต่อสุขภาพ และประกาศกระทรวงสาธารณสุข เรื่องกิจการที่เป็นอันตรายต่อสุขภาพ (ฉบับที่ ๔) พ.ศ. ๒๕๔๖๑. กิจการที่เกี่ยวกับการเลี้ยงสัตว์(๑) การเลี้ยงสัตว์บก สัตว์ปีก สัตว์น้ำสัตว์เลื้อยคลานหรือแมลง(๒) การเลี้ยงสัตว์เพื่อรีดเอาน้ำนม(๓) การประกอบกิจการเลี้ยงสัตว์ รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชน เข้าชมหรือเพื่อประโยชน์ของกิจการนั้น ทั้งนี้จะมีการเรียกเก็บค่าดูหรือค่าบริการไม่ว่าทางตรงหรือทางอ้อมหรือไม่ก็ตาม๒. กิจการที่เกี่ยวกับสัตว์และผลิตภัณฑ์(๑) การฆ่าสัตว์ ยกเว้นในสถานที่จำหน่ายอาหารการเร่ขาย การขายในตลาดและการฆ่าเพื่อบริโภคในครัวเรือน(๒) การฟอกหนังสัตว์ ขนสัตว์ การสะสมหนังสัตว์ขนสัตว์ที่ยังมิได้ฟอก(๓) การสะสมเขาสัตว์ กระดูกสัตว์ที่ยังมิได้แปรรูป(๔) การเคี่ยวหนังสัตว์ เอ็นสัตว์ ไขสัตว์(๕) การต้ม การตาก การเผาเปลือกหอย เปลือกปูเปลือกกุ้ง ยกเว้นในสถานที่จำหน่ายอาหาร การเร่ขาย และการขายในตลาด(๖) การประดิษฐ์เครื่องใช้หรือผลิตภัณฑ์อื่น ๆจากเปลือกหอย กระดูกสัตว์ เขาสัตว์ หนังสัตว์ ขนสัตว์หรือส่วนอื่น ๆ ของสัตว์(๗) การผลิต การโม่ การป่น การบด การผสม การบรรจุการสะสม หรือการกระทำอื่นใดต่อสัตว์หรือพืชหรือส่วนหนึ่งส่วนใดของสัตว์หรือพืชเพื่อเป็นอาหารสัตว์๓. กิจการเกี่ยวกับอาหาร เครื่องดื่ม น้ำดื่ม(๑) การผลิตเนย เนยเทียม(๒) การผลิตกะปิ น้ำพริกแกง น้ำพริกเผา น้ำปลาน้ำเคย น้ำบูดู ไตปลา เต้าเจี้ยว ซีอิ้ว หอยดอง หรือซอสปรุงรสอื่น ๆยกเว้นการผลิตเพื่อบริโภคในครัวเรือน(๓) การผลิต การหมัก การสะสมปลาร้า ปลาเจ่ากุ้งเจ่า ยกเว้นการผลิตเพื่อบริโภคในครัวเรือน(๔) การตากเนื้อสัตว์ การผลิตเนื้อสัตว์เค็มการเคี่ยวมันกุ้ง ยกเว้นการผลิตเพื่อบริโภคในครัวเรือน(๕) การนึ่ง การต้ม การเคี่ยว การตากหรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหาร การเร่ขายการขายในตลาด และการผลิตเพื่อบริโภคในครัวเรือน(๖) การเคี่ยวน้ำมันหมู การผลิตกุนเชียง หมูยอไส้กรอก หมูตั้ง ยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน(๗) การผลิตเส้นหมี่ ขนมจีน ก๋วยเตี๋ยว เต้าฮวยเต้าหู้ วุ้นเส้น เกี้ยมอี๋(๘) การผลิตแบะแซ(๙) การผลิตอาหารบรรจุกระป๋อง ขวด หรือภาชนะอื่นใด(๑๐) การประกอบกิจการทำขนมปังสด ขนมปังแห้งจันอับ ขนมเปี๊ยะ(๑๑) การแกะ การล้างสัตว์น้ำที่ไม่ใช่ส่วนหนึ่งของกิจการห้องเย็น ยกเว้นการผลิตเพื่อบริโภคในครัวเรือน(๑๒) การผลิตน้ำอัดลม น้ำหวาน น้ำโซดาน้ำถั่วเหลือง เครื่องดื่มชนิดต่าง ๆ บรรจุกระป๋อง ขวด หรือภาชนะอื่นใดยกเว้นการผลิตเพื่อบริโภคในครัวเรือน(๑๓) การผลิต การแบ่งบรรจุน้ำตาล(๑๔) การผลิตผลิตภัณฑ์จากน้ำนมวัว(๑๕) การผลิต การแบ่งบรรจุเอททิลแอลกอฮอล์ สุราเบียร์ น้ำส้มสายชู(๑๖) การคั่วกาแฟ(๑๗) การผลิตลูกชิ้นด้วยเครื่องจักร(๑๘) การผลิตผงชูรส(๑๙) การผลิตน้ำกลั่น น้ำบริโภค(๒๐) การตาก การหมัก การดองผัก ผลไม้หรือพืชอย่างอื่น ยกเว้นการผลิตเพื่อบริโภคในครัวเรือน(๒๑) การผลิต การบรรจุใบชาแห้งชาผงหรือเครื่องดื่มชนิดผงอื่น ๆ(๒๒) การผลิตไอศกรีมยกเว้นการผลิตเพื่อบริโภคในครัวเรือน(๒๓) การผลิตบะหมี่ มักกะโรนี หรือผลิตภัณฑ์อื่นๆ ที่คล้ายคลึงกัน(๒๔) การประกอบกิจการห้องเย็น แช่แข็งอาหาร(๒๕) การผลิตน้ำแข็งยกเว้นการผลิตเพื่อใช้ในสถานที่จำหน่ายอาหารและเพื่อการบริโภคในครัวเรือน(๒๖) การเก็บการถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๔. กิจการที่เกี่ยวกับยา เวชภัณฑ์อุปกรณ์การแพทย์ เครื่องสำอาง ผลิตภัณฑ์ ชำระล้าง(๑) การผลิต การโม่ การบด การผสมการบรรจุยาด้วยเครื่องจักร(๒) การผลิต การบรรจุยาสีฟัน แชมพู ผ้าเย็นกระดาษเย็น เครื่องสำอางต่าง ๆ(๓) การผลิตสำลี ผลิตภัณฑ์จากสำลี(๔) การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป(๕) การผลิตสบู่ ผงซักฟอก ผลิตภัณฑ์ชำระล้างต่างๆ๕. กิจการที่เกี่ยวกับการเกษตร(๑) การอัด การสกัดเอาน้ำมันจากพืช(๒) การล้าง การอบ การรม การสะสมยางดิบ(๓) การผลิตแป้งมันสำปะหลัง แป้งสาคูหรือแป้งอื่นๆ ในทำนองเดียวกันด้วยเครื่องจักร(๔) การสีข้าวด้วยเครื่องจักร(๕) การผลิตยาสูบ(๖) การขัด การกะเทาะ การบดเมล็ดพืชการนวดข้าวด้วยเครื่องจักร(๗) การผลิต การสะสมปุ๋ย(๘)การผลิตใยมะพร้าวหรือวัตถุคล้ายคลึงด้วยเครื่องจักร(๙) การตาก การสะสมหรือการขนถ่ายมันสำปะหลัง๖. กิจการที่เกี่ยวกับโลหะหรือแร่(๑) การผลิตโลหะเป็นภาชนะ เครื่องมือ เครื่องจักรอุปกรณ์หรือเครื่องใช้ต่าง ๆ(๒) การหลอม การหล่อ การถลุง แร่หรือโลหะทุกชนิดยกเว้นกิจการใน (๑)(๓) การกลึง การเจาะ การเชื่อม การตี การตัดการประสาน การรีด การอัดโลหะด้วยเครื่องจักร หรือก๊าซ หรือไฟฟ้า ยกเว้นกิจการใน(๑)(๔) การเคลือบ การชุบโลหะด้วยตะกั่ว สังกะสีดีบุก โครเมี่ยม นิกเกิลหรือโลหะอื่นใดยกเว้นกิจการใน (๑)(๕) การขัด การล้างโลหะด้วยเครื่องจักร สารเคมีหรือวิธีอื่นใด ยกเว้นกิจการใน (๑)(๖) การทำเหมืองแร่ การสะสม การแยกการคัดเลือกหรือการล้างแร่๗. กิจการที่เกี่ยวกับยานยนต์เครื่องจักรหรือเครื่องกล(๑) การต่อ การประกอบ การเคาะ การปะผุ การพ่นสีการพ่นสารกันสนิมยานยนต์(๒) การตั้งศูนย์ถ่วงล้อ การซ่อม การปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักรหรือเครื่องกล(๓) การประกอบธุรกิจเกี่ยวกับยานยนต์ เครื่องจักรหรือเครื่องกลซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย(๔) การล้าง การอัดฉีดยานยนต์(๕) การผลิต การซ่อม การอัดแบตเตอรี่(๖) การปะ การเชื่อมยาง(๗) การอัดผ้าเบรก ผ้าคลัตช์๘. กิจการที่เกี่ยวกับไม้(๑) การผลิตไม้ขีดไฟ(๒) การเลื่อย การซอย การขัด การไส การเจาะการขุดร่อง การทำคิ้ว หรือการตัดไม้ด้วยเครื่องจักร(๓) การประดิษฐ์ไม้หวายเป็นสิ่งของด้วยเครื่องจักร หรือการพ่นการทาสารเคลือบเงาสี หรือการแต่งสำเร็จผลิตภัณฑ์จากไม้หรือหวาย(๔) การอบไม้(๕) การผลิตธูปด้วยเครื่องจักร(๖) การประดิษฐ์สิ่งของ เครื่องใช้เครื่องเขียนด้วยกระดาษ(๗) การผลิตกระดาษต่าง ๆ(๘) การเผ่าถ่าน หรือการสะสมถ่าน๙. กิจการที่เกี่ยวกับการบริการ(๑) กิจการสปาเพื่อสุขภาพ เว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล(๒) การประกอบกิจการอาบ อบ นวดเว้นแต่เป็นการให้บริการใน ๙(๑) หรือในสถานพยาบาลตามกฎหมาย ว่าด้วยสถานพยาบาล(๓) การประกอบกิจการสถานที่อาบน้ำ อบไอน้ำอบสมุนไพร เว้นแต่เป็นการให้บริการใน ๙ (๑) หรือในสถานพยาบาลตามกฎหมายว่าด้วยสถานพยาบาล(๔)การประกอบกิจการโรงแรมหรือกิจการอื่นในทำนองเดียวกัน(๕) การประกอบการกิจการหอพัก อาคารชุดให้เช่าห้องเช่า ห้องแบ่งเช่า หรือกิจการอื่นในทำนองเดียวกัน(๖) การประกอบกิจการโรงมหรสพ(๗) การจัดให้มีการแสดงดนตรี เต้นรำ รำวง รองแง็งดิสโก้เทค คาราโอเกะ หรือการแสดงอื่น ๆ ในทำนองเดียวกัน(๘) การประกอบกิจการสระว่ายน้ำ หรือกิจการอื่น ๆในทำนองเดียวกัน(๙)การจัดให้มีการเล่นสเก็ตโดยมีแสงสว่างหรือเสียงประกอบหรือการเล่นอื่น ๆในทำนองเดียวกัน(๑๐) การประกอบกิจการเสริมสวยหรือแต่งผม เว้นแต่กิจการที่อยู่ในบังคับตามกฎหมายว่าด้วยการประกอบวิชาชีพเวชกรรม(๑๑) การประกอบกิจการให้บริการควบคุมน้ำหนักโดยวิธีการควบคุมทางโภชนาการ ให้อาหารที่มีวัตถุประสงค์พิเศษ การบริหารร่างกายหรือโดยวิธีอื่นใด เว้นแต่เป็นการให้บริการใน ๙ (๑) หรือ ในสถานพยาบาลตามกฎหมาย ว่าด้วยสถานสถานพยาบาล(๑๒) การประกอบกิจการสวนสนุก ตู้เกม(๑๓) การประกอบกิจการสนามกอล์ฟหรือสนามฝึกกอล์ฟ(๑๔) การประกอบกิจการห้องปฏิบัติการทางการแพทย์การสาธารณสุข วิทยาศาสตร์ หรือสิ่งแวดล้อม(๑๕) การสักผิวหนัง การเจาะหูหรือเจาะอวัยวะอื่น๑๐. กิจการที่เกี่ยวกับสิ่งทอ(๑) การปั่นด้าย การกรอด้ายการทอผ้าด้วยเครื่องจักร หรือการทอผ้าด้วยกี่กระตุกตั้งแต่ ๕กี่ขึ้นไป(๒) การสะสมปอ ป่าน ฝ้ายหรือนุ่น(๓) การปั่นฝ้ายหรือนุ่นด้วยเครื่องจักร(๔) การทอเสื่อ กระสอบ พรม หรือสิ่งทออื่น ๆด้วยเครื่องจักร(๕) การเย็บผ้าด้วยเครื่องจักรตั้งแต่ ๕เครื่องขึ้นไป(๖) การพิมพ์ผ้า หรือการพิมพ์บนสิ่งทออื่น ๆ(๗) การซัก การอบ การรีดการอัดกลีบผ้าด้วยเครื่องจักร(๘) การย้อม การกัดสีผ้าหรือสิ่งทออื่น ๆ๑๑. กิจการที่เกี่ยวกับหิน ดิน ทราย ซีเมนต์หรือวัตถุที่คล้ายคลึง(๑) การผลิตภาชนะดินเผาหรือผลิตภัณฑ์ดินเผา(๒) การระเบิด การโม่ การป่นหินด้วยเครื่องจักร(๓) การผลิตเครื่องใช้ด้วยซีเมนต์หรือวัตถุที่คล้ายคลึง(๔) การสะสม การผสมซีเมนต์ หิน ทรายหรือวัตถุที่คล้ายคลึง(๕) การเจียระไนเพชร พลอย หิน กระจกหรือวัตถุที่คล้ายคลึง(๖) การเลื่อย การตัด หรือการประดิษฐ์หินเป็นสิ่งของต่างๆ(๗) การผลิตชอล์ก ปูนปลาสเตอร์ ปูนขาว ดินสอพองหรือการเผาหินปูน(๘) การผลิตผลิตภัณฑ์ต่าง ๆที่มีแร่ใยหินเป็นส่วนประกอบหรือส่วนผสม เช่น ผ้าเบรก ผ้าคลัตช์กระเบื้องมุงหลังคา กระเบื้องยาง ฝ้าเพดาน ท่อน้ำ เป็นต้น(๙) การผลิตกระจกหรือผลิตภัณฑ์แก้ว(๑๐) การผลิตกระดาษทราย(๑๑) การผลิตใยแก้วหรือผลิตภัณฑ์จากใยแก้ว๑๒. กิจการที่เกี่ยวกับปิโตรเลียม ถ่านหินสารเคมี(๑) การผลิต การบรรจุ การสะสม การขนส่งกรด ด่างสารออกซิไดส์ หรือสารตัวทำละลาย(๒) การผลิต การบรรจุ การสะสม การขนส่งก๊าซ(๓) การผลิต การกลั่น การสะสมการขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ(๔) การผลิต การสะสม การขนส่งถ่านหิน ถ่านโค้ก(๕) การพ่นสี ยกเว้นกิจการใน ๗ (๑)(๖) การประดิษฐ์สิ่งของเครื่องใช้ด้วยยางยางเทียม พลาสติก เซลลูลอยด์ เบเกอร์ไลท์ หรือวัตถุที่คล้ายคลึง(๗) การโม่ การบดชัน(๘) การผลิตสีหรือน้ำมันผสมสี(๙) การผลิตการล้างฟิล์มรูปถ่ายหรือฟิล์มภาพยนตร์(๑๐) การเคลือบ การชุบ วัตถุด้วยพลาสติกเซลลูลอยด์ เบเกอร์ไลท์หรือวัตถุที่คล้ายคลึง(๑๑) การผลิตพลาสติก เซลลูลอยด์เบเกอร์ไลท์หรือวัตถุที่คล้ายคลึง(๑๒) การผลิต การบรรจุสารเคมีดับเพลิง(๑๓) การผลิตน้ำแข็งแห้ง(๑๔) การผลิต การสะสมการขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง(๑๕) การผลิตเชลแล็กหรือสารเคลือบเงา(๑๖) การผลิต การบรรจุ การสะสมการขนส่งสารกำจัดศัตรูพืชหรือพาหะนำโรค(๑๗) การผลิต การบรรจุ การสะสมกาว๑๓. กิจการอื่น ๆ(๑)การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร(๒) การผลิต การซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ อุปกรณ์ไฟฟ้า(๓) การผลิตเทียนเทียนไขหรือวัตถุที่คล้ายคลึงกัน(๔) การพิมพ์แบบ พิมพ์เขียวหรือการถ่ายเอกสาร(๕) การสะสมวัตถุหรือสิ่งของที่ชำรุดใช้แล้วหรือเหลือใช้(๖) การประกอบกิจการโกดังสินค้า(๗) การล้างขวด ภาชนะหรือบรรจุภัณฑ์ที่ใช้แล้ว(๘) การพิมพ์สีลงบนวัตถุที่มิใช่สิ่งทอ(๙) การก่อสร้าง(๑๐) กิจการท่าเทียบเรือประมง สะพานปลา หรือแพปลาข้อ ๖เมื่อพ้นกำหนดเวลาเก้าสิบวันนับแต่วันใช้เทศบัญญัตินี้ ห้ามมิให้บุคคลใดประกอบกิจการที่เป็นอันตรายต่อสุขภาพซึ่งกำหนดควบคุมดังได้ระบุไว้ในข้อ ๕ เว้นแต่จะได้รับอนุญาตจากเจ้าพนักงานท้องถิ่นข้อ ๗ผู้ขอรับใบอนุญาตประกอบการที่เป็นอันตรายต่อสุภาพต้องยื่นเรื่องราวตามแบบที่กำหนดไว้ต่อเจ้าพนักงานท้องถิ่นและต้องปฏิบัติและจัดสถานที่สำหรับการประกอบกิจการที่เป็นอันตรายต่อสุขภาพลักษณะอย่างหนึ่งอย่างใดหรือหลายอย่างซึ่งเจ้าพนักงานท้องถิ่นได้กำหนดไว้ตามควรแก่กรณี ดังต่อไปนี้(๑) สถานที่นั้นต้องตั้งในที่ทำเลซึ่งจะต้องทำรางระบายน้ำสาธารณะหรือบ่อซึ่งรับน้ำโสโครกด้วยวัตถุถาวรมีลักษณะเรียบไม่ซึม ไม่รั่ว น้ำไหลได้สะดวก(๒) การระบายน้ำและรางระบายน้ำต้องไม่มีลักษณะเป็นที่เดือดร้อนแก่ผู้ใช้ทางสาธารณะหรือแก่ผู้อาศัยใกล้เคียง(๓) เมื่อเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวรเพื่อป้องกันมิให้น้ำซึมรั่วไหลหรือขังอยู่เห็นควรมีบ่อพักน้ำโสโครกหรือต้องมีเครื่องระบายน้ำ เครื่องป้องกันควันมูลเถ้ากลิ่นไอหรือสิ่งอื่นใดซึ่งอาจทำให้เป็นเหตุรำคาญแก่ผู้อยู่ใกล้เคียง ต้องปฏิบัติให้เป็นไปตามคำแนะนำของเจ้าพนักงานสาธารณสุข(๔)ต้องให้มีแสงสว่างและทางระบายลมเพียงพอและต้องจัดสถานที่มิให้เป็นที่อาศัยของหนู(๕)ต้องจัดให้มีน้ำสะอาดเพียงพอแก่การประกอบกิจการนั้น(๖)ต้องมีที่รองรับมูลฝอยและสิ่งเปรอะเปื้อนอันได้สุขลักษณะ(๗) ต้องมีส้วมอันได้สุขลักษณะให้พอกับจำนวนคนที่ทำการอยู่ในสถานที่นั้นและต้องอยู่ในที่ซึ่งเจ้าพนักงานสาธารณสุขเห็นชอบด้วย(๘) สถานที่เลี้ยงสัตว์ต้องมีที่ขังและที่ปล่อยสัตว์กว้างขวางพอควร(๙) สถานที่ตากหรือผึ่งสินค้าต้องมีที่สำหรับตากและผึ่งสินค้าตามที่เจ้าพนักงานสาธารณสุขแนะนำข้อ ๘เมื่อเจ้าพนักงานท้องถิ่นได้พิจารณาเห็นว่าผู้ขอรับใบอนุญาตได้ปฏิบัติการครบถ้วนตามความในข้อ ๗ และการขออนุญาตนั้นไม่เป็นเหตุให้กระทบกระเทือนสุขภาพของประชาชนก็อนุญาตให้ตามแบบที่กำหนดไว้ให้ข้อ ๙ผู้ได้รับอนุญาตให้ประกอบกิจการที่เป็นอันตรายต่อสุขภาพจะต้องปฏิบัติตามเงื่อนไข ดังต่อไปนี้(๑)ต้องรักษาสถานที่ตามเงื่อนไขตามที่กำหนดไว้ในข้อ ๗ให้อยู่ในภาวะอันดีเสมอและทำความสะอาดกวาดล้างสถานที่ประกอบการค้าให้สะอาดทุกวันและต้องรักษาพื้นและรางระบายน้ำให้อยู่ในลักษณะดีอยู่เสมอ(๒) ต้องประกอบการค้าในเขตสถานที่ที่ได้รับอนุญาต(๓)ต้องรักษาเครื่องมือเครื่องใช้ในการประกอบการค้าทุกอย่างให้สะอาดอยู่เสมอถ้าเศษวัสดุ หรือวัสดุแห่งการค้านั้นจัดใช้เป็นอาหารต้องป้องกันวัสดุนั้นให้พ้นจากฝุ่นละอองแมลงวันหรือสัตว์อื่นๆ(๔)ต้องรักษาสถานที่อย่าให้เป็นที่เพาะพันธุ์แมลงวันหรือยุงและต้องเก็บสิ่งของที่เป็นอาหารให้มิดชิด(๕) ถ้าจะเปลี่ยนแปลงแก้ไขหรือจัดให้มีสถานที่เพิ่มเติม ต้องได้รับอนุญาตจากเจ้าพนักงานท้องถิ่นก่อน(๖)ต้องปฏิบัติการทุกอย่างเพื่อให้ได้สุขลักษณะตามคำแนะนำจากเจ้าพนักงานสาธารณสุข(๗) ต้องยอมให้เจ้าพนักงานท้องถิ่นหรือเจ้าพนักงานสาธารณสุขเข้าตรวจสถานที่เครื่องมือ เครื่องใช้ ตลอดจนกิจการที่กระทำได้ในเวลาอันควรเมื่อได้แจ้งความประสงค์ให้ทราบแล้วข้อ ๑๐ให้เจ้าพนักงานท้องถิ่นเรียกค่าธรรมเนียมการออกใบอนุญาตตามอัตราท้ายเทศบัญญัติใบอนุญาตฉบับหนึ่งให้ใช้สำหรับการค้าประเภทเดียวและสำหรับสถานที่แห่งเดียวกันถ้าประกอบการค้าซึ่งให้ควบคุมหลายประเภทในลักษณะและสถานที่เดียวกันให้เรียกเก็บค่าธรรมเนียมในประเภทที่มีอัตราสูงเต็มอัตราแต่ประเภทเดียวประเภทอื่นให้เรียกเก็บเพียงกึ่งอัตราข้อ ๑๑ผู้ใดประกอบการค้าประเภทหนึ่งประเภทใดซึ่งให้ควบคุมตามข้อ๕ ในเขตห้ามดังกำหนดไว้ในข้อ ๒ โดยฝ่าฝืนมีความผิดตามมาตรา ๗๑,๗๓, ๗๖ แห่งพระราชบัญญัติการสาธารณสุข พ.ศ. ๒๕๓๕ข้อ ๑๒ผู้รับอนุญาตให้ประกอบการค้าซึ่งให้ควบคุมตามเทศบัญญัตินี้ไม่ปฏิบัติตามเงื่อนไขซึ่งได้กำหนดไว้ในข้อ ๘ หรือตามเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรตามมาตรา ๕๙แห่งพระราชบัญญัติการสาธารณสุข พ.ศ. ๒๕๓๕ และต้องถูกสั่งพักและเพิกถอนใบอนุญาตตามมาตรา ๖๐ อีกด้วยข้อ ๑๓ให้นายกเทศมนตรีตำบลบางกระสั้นรักษาการตามเทศบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๗ ตุลาคม พ.ศ. ๒๕๕๑สมทรงลีวัฒนะนายกเทศมนตรีตำบลบางกระสั้น[เอกสารแนบท้าย]๑. อัตราค่าธรรมเนียมใบอนุญาตแนบท้ายเทศบัญญัติเทศบาลตำบลบางกระสั้นเรื่อง กำหนดการที่เป็นอันตรายต่อสุขภาพ พ.ศ. ๒๕๕๑(ดูข้อมูลจากภาพกฎหมาย)ปริยานุช/ผู้จัดทำ๙กุมภาพันธ์ ๒๕๕๓นันท์นภัสร์/ตรวจ๙กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๒ ง/หน้า ๑๔๕/๔ กุมภาพันธ์ ๒๕๕๓